[bookmark: _GoBack]SPECIFICAȚIE TEHNICĂ NR. 2
„Echipament individual de protecție împotriva contaminării radioactive, utilizat împreună cu aparatul izolant cu aer comprimat” (Lot 2)
Anexă la caietul de sarcini · cerințele de mai jos sunt cerințe minime obligatorii
1. Scop și fundamentare
1.1. Obiectul prezentei specificații îl constituie echipamentul individual de protecție (EIP) împotriva contaminării radioactive, destinat personalului de intervenție al ISDS „Obiectele Speciale 5101, 5102” (10 operatori), pentru executarea lucrărilor de recuperare a deșeurilor radioactive istorice și de dezafectare a depozitului de tip RADON din mun. Chișinău.
1.2. Specificația este fundamentată pe prevederile Planului detaliat de dezafectare și remediere (MOL_DDRP rev. 1, TS Enercon Kft. pentru AIEA, noiembrie 2019), în special capitolul „Health and Safety” — Mijloace individuale de protecție, Evaluarea de securitate (Anexa I) și estimarea de cost (Anexa II).
1.3. Pericolul radiologic de referință: contaminare de suprafață cu Ra-226 (nivel anticipat cca 4 Bq/cm² în celulele depozitului, cu generare de radon și descendenți), deșeuri și surse conținând Cs-137, Sr-90, Pu-239 (emițători alfa — risc dominant la inhalare), C-14 și uraniu sărăcit. Căile principale de expunere: inhalarea aerosolilor și a prafului contaminat, ingestia și contaminarea cutanată; protecția se realizează prin purtarea EIP împreună cu mijloacele de protecție respiratorie.
1.4. EIP se utilizează împreună cu aparatul izolant cu aer comprimat (care nu face obiectul prezentei achiziții) la lucrările pentru care planul de dezafectare impune mască facială completă cu alimentare autonomă cu aer: accesul în interiorul celulelor (Vault), decontaminarea structurilor și tăierea/fragmentarea deșeurilor voluminoase. Pentru celelalte categorii de lucrări, planul prevede protecție respiratorie de tip P3 — asigurată prin semi-măștile filtrante (poz. 10) pentru lucrări scurte și prin măștile integrale cu filtre P3 R (poz. 13 și 14) pentru lucrări de durată ale personalului de suport.
1.5. Întregul EIP va fi conform Regulamentului (UE) 2016/425, va purta marcajul CE și, pentru produsele din categoria III, va fi însoțit de certificat de examinare UE de tip emis de un organism notificat.
2. Componența și cantitățile
	Nr.
	Denumirea produsului
	Standarde/cerințe minime de referință
	Cantitate
	Unitate

	1
	Combinezon de protecție REUTILIZABIL, decontaminabil, pentru contaminare radioactivă sub formă de particule (lucrări în interiorul celulelor, decontaminarea structurilor, tăierea deșeurilor voluminoase — purtat împreună cu aparatul izolant)
	Reg. (UE) 2016/425 cat. III; SM SR EN 14605+A1 (Tip 3/PB); SM SR EN 1073-2 (clasa 2 sau superioară); SM SR EN 1149-5
	2
	buc.

	2
	Combinezon de protecție de UNICĂ FOLOSINȚĂ, cu glugă, împotriva particulelor radioactive (lucrări curente de manipulare, sortare, decontaminare, prelevare probe)
	Reg. (UE) 2016/425 cat. III; SM SR EN ISO 13982-1 (Tip 5) și SM SR EN 13034 (Tip 6); SM SR EN 1073-2 (clasa ≥ 2, FNP ≥ 50); SM SR EN 1149-5
	100
	buc.

	3
	Mănuși exterioare de protecție, rezistente la înțepare/perforare și la substanțe chimice, compatibile cu decontaminarea
	SM SR EN 420/EN ISO 21420; SM SR EN 388 (perforare nivel ≥ 3); SM SR EN ISO 374-1; SM SR EN 421
	10
	perechi

	4
	Mănuși interioare din nitril, nepudrate, de unică folosință
	SM SR EN 420/EN ISO 21420; SM SR EN ISO 374-1; SM SR EN 421
	200
	perechi

	5
	Cizme de protecție din cauciuc/PVC, decontaminabile, rezistente la apă și agenți chimici
	SM SR EN ISO 20345, categoria S5
	3
	perechi

	6
	Acoperitori de încălțăminte de unică folosință, antiderapanți, cu carâmb înalt
	material echivalent Tip 5/6, compatibil cu poziția 2
	200
	perechi

	7
	Cagule/bonete textile purtate sub cască și sub masca facială, lavabile
	material fără scame, decontaminabil
	40
	buc.

	8
	Cască de protecție, decontaminabilă, compatibilă cu masca facială completă a aparatului izolant
	SM SR EN 397
	3
	buc.

	9
	Ochelari de protecție etanși (pentru lucrări fără mască facială completă)
	SM SR EN 166
	3
	buc.

	10
	Semi-măști filtrante FFP3 (pentru lucrările la care planul de dezafectare nu impune aparat izolant)
	SM SR EN 149 (FFP3 NR D)
	100
	buc.

	11
	Mască integrală etanșă (full-face), reutilizabilă, cu filet standard pentru filtre
	SM SR EN 136 (clasa 2 sau superioară); filet SM SR EN 148-1 (Rd 40×1/7"); vizor conform SM SR EN 166
	3
	buc.

	12
	Filtre de particule P3 R pentru masca integrală, sigilate individual
	SM SR EN 143, clasa P3 R (eficiență ≥ 99,95%); termen de valabilitate min. 5 ani
	35
	perechi


3. Cerințe tehnice pentru componente
3.1. Combinezonul reutilizabil (poz. 1): combinezon integral cu glugă, categoria III, tip 3/PB conform SM SR EN 14605+A1, certificat suplimentar conform SM SR EN 1073-2 (clasa 2 sau superioară); material antistatic conform SM SR EN 1149-5. Materialul: țesătură cu acoperire polimerică (PVC/poliuretan sau echivalent), cu suprafață netedă, neporoasă, decontaminabilă; cusături sudate/etanșate; rezistență la minimum 50 de cicluri de decontaminare cu agenți uzuali de decontaminare radiologică, fără fisurare, exfoliere sau degradarea protecției. Gluga croită pentru purtarea peste/împreună cu măștile faciale complete conform SM SR EN 136 / SM SR EN 137, cu manșetă de etanșare elastică pe conturul măștii, fără afectarea etanșeității; construcția permite purtarea aparatului izolant conform soluției producătorului (peste sau sub combinezon), fără limitarea accesului la manometru și comenzi. Închidere cu fermoar etanș acoperit cu clapetă; manșete interioare elastice la mâneci și glezne, permițând etanșarea cu bandă adezivă; culoare deschisă.
3.2. Combinezonul de unică folosință : combinezon integral cu glugă, categoria III, tip 5 (SM SR EN ISO 13982-1) și tip 6 (SM SR EN 13034), certificat conform SM SR EN 1073-2 cu factor nominal de protecție ≥ 50 (clasa 2) și SM SR EN 1149-5 (antistatic); material fără scame (nețesut laminat sau echivalent), gramaj 40–65 g/m². Glugă cu elastic, compatibilă cu semi-masca FFP3 și cu masca facială completă; elastic la manșete, glezne și talie; cusături acoperite sau sudate; mărimi de la M până la 3XL, repartizate conform necesarului ISDS comunicat la contractare.
3.3. Mănușile : sistem de purtare în două straturi: mănuși interioare din nitril, nepudrate, de unică folosință, și mănuși exterioare rezistente la înțepare/perforare (SM SR EN 388, nivel perforare ≥ 3) și la substanțe chimice (SM SR EN ISO 374-1), certificate SM SR EN 421 pentru protecție împotriva contaminării radioactive. Mănușile exterioare cu manșetă lungă, care acoperă manșeta combinezonului și permite etanșarea cu bandă adezivă; suprafață decontaminabilă; dexteritate suficientă pentru manipularea uneltelor și a comenzilor aparatului izolant.
3.4. Încălțămintea : cizme din cauciuc/PVC categoria S5 conform SM SR EN ISO 20345 (bombeu și lamelă antiperforare, antiderapante, rezistente la apă), cu suprafață netedă decontaminabilă, rezistente la agenții de decontaminare; carâmbul permite etanșarea manșetei combinezonului peste cizmă. Acoperitori de unică folosință cu carâmb înalt și talpă antiderapantă, compatibili cu purtarea peste cizme, pentru limitarea transferului de contaminare între zonele de lucru.
3.5. Cagule, cască, ochelari : cagule/bonete textile lavabile, fără scame, purtate sub cască și sub masca facială, conform cerinței din planul de dezafectare. Cască de protecție conform SM SR EN 397, cu suprafață decontaminabilă, sistem de reglare, compatibilă cu purtarea concomitentă a măștilor faciale complete (SM SR EN 136 / SM SR EN 137) și a cagulei. Ochelari de protecție etanși conform SM SR EN 166, cu ventilație indirectă, anti-aburire, pentru lucrările executate cu semi-mască FFP3.
3.6. Semi-măștile filtrante FFP3 : semi-măști filtrante FFP3 NR D conform SM SR EN 149, cu supapă de expirare, pliabile sau cu cupă, destinate lucrărilor pentru care planul de dezafectare impune protecție respiratorie de tip P3: manipularea deșeurilor în ambalaje deschise în afara celulelor, prelevarea de probe, curățenia locurilor de muncă, decontaminarea containerelor de transport.
3.7. Masca integrală, filtrele (poz.: mască integrală reutilizabilă conform SM SR EN 136, clasa 2 sau superioară, cu corp din silicon sau EPDM, vizor panoramic din policarbonat rezistent la impact (SM SR EN 166), membrană fonică și filet standard SM SR EN 148-1 (Rd 40×1/7"); greutate maximum 800 g fără filtre; husă de transport inclusă; destinată personalului de suport pentru lucrări de durată, ca nivel de protecție superior semi-măștilor FFP3. Filtre de particule SM SR EN 143, clasa P3 R, eficiență ≥ 99,95%, ambalate sigilat individual, termen de valabilitate rămas la livrare minimum 5 ani, marcaj în limba română; criteriul de înlocuire (creșterea rezistenței la respirație) indicat în instrucțiuni. 
4. Compatibilitatea sistemului
Toate componentele EIP vor fi compatibile funcțional între ele, formând un sistem de protecție continuu, fără puncte de pătrundere neprotejate. Gluga combinezoanelor (poz. 1 și 2) va permite etanșarea pe conturul măștilor faciale complete conform SM SR EN 136 — inclusiv al măștii integrale de la poz. 13 — și al măștilor aparatelor de protecție respiratorie autonome conform SM SR EN 137; compatibilitatea se demonstrează la ofertare prin fișele tehnice și prin probarea împreună a mostrelor de la pozițiile 2 și 13. Mănușile vor permite manipularea comenzilor echipamentelor de protecție respiratorie.
5. Cadrul normativ de referință
Regulamentul (UE) 2016/425 și standardele SM SR EN indicate la fiecare poziție, în versiunile în vigoare la data depunerii ofertelor; Legea nr. 132 din 08.06.2012 privind desfășurarea în siguranță a activităților nucleare și radiologice și actele normative ANRANR; Planul detaliat de dezafectare și remediere a depozitului de tip RADON (MOL_DDRP rev. 1, 2019), inclusiv cerințele privind mijloacele individuale de protecție și decontaminarea; documente de orientare: IAEA GSR Part 3 (2014), IAEA GSG-7 (2018), manualul practic AIEA privind EIP, Directiva 2013/59/Euratom (inclusiv nivelul de referință pentru radon la locul de muncă de 300 Bq/m³).
6. Verificarea conformității
Ofertantul va prezenta tabelul de conformitate (Compliance Matrix) cu răspuns punctual la fiecare cerință a prezentei specificații, pentru fiecare dintre cele 15 poziții („Da/Nu”, cu descrierea soluției), cu trimitere la pagina din fișa tehnică sau la certificatul relevant. Mostrele se prezintă în condițiile stabilite prin caietul de sarcini.
